SELECCIÓ D'ESTUDIANTS PER A LA PARTICIPACIÓ EN LA TRANS-FORM4EUROPE WEEK BEYOND BORDERS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/49629)
  + [Valencià](/va/acuerdo/49301)






Selector de idioma

Leer

* [Español](/es/acuerdo/49527)
* [Valencià](/va/acuerdo/49579)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SELECCIÓ D'ESTUDIANTS PER A LA PARTICIPACIÓ EN LA TRANS-FORM4EUROPE WEEK BEYOND BORDERS[Butlletí Oficial Universitat d'Alacant](/ca/Publicacion)
================================================================================================================================================

Secretaria General

Butlletí Oficial Universitat d'Alacant





SELECCIÓ D'ESTUDIANTS PER A LA PARTICIPACIÓ EN LA TRANS-FORM4EUROPE WEEK BEYOND BORDERS

Data d'aprovació
:   05/03/2024

Data de publicació
:   06/03/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/49474)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/49741)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/49770)
  + [Compartir acuerdo en 

    X](https://twitter.com/intent/tweet?via=UA_Universidad&text=SELECCIÓ D'ESTUDIANTS PER A LA PARTICIPACIÓ EN LA TRANS-FORM4EUROPE WEEK BEYOND BORDERS&url=https://www.boua.ua.es/va/acuerdo/49959)

**Títol:** SELECCIÓ D'ESTUDIANTS PER A LA PARTICIPACIÓ EN LA TRANS-FORM4EUROPE WEEK BEYOND BORDERS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 5 de març de 2024

SELECCIÓ D'ESTUDIANTS PER A LA PARTICIPACIÓ EN LA TRANSFORM4EUROPE WEEK BEYOND BORDERS

1. Objecte de la convocatòria i procediment de concessió

El Vicerectorat de Relacions Internacionals i Cooperació per al Desenvolupament en col·laboració amb la [Direcció de Relacions i Projectes Institucionals](https://web.ua.es/es/dir-inst) convoca ajudes per a la participació de l'estudiantat de la Universitat d'Alacant / Universitat de Alicante (UA) en la setmana internacional Transform4Europe Week: Beyond Borders (d'ara endavant T4EU Week), organitzada per una altra institució europea sòcia del projecte Transform4Europe d'Aliança d'Universitats Europees.

En aquesta T4EU Week hi participaran estudiants de les deu institucions sòcies de la iniciativa, a saber:

·                      Universitat del Saarland (Alemanya)

·                      Universitat d'Alacant (Espanya)

·                      Acadèmia d'Arts d'Estònia (Estònia)

·                      Universidade Católica Portuguesa (Portugal)

·                      University of Primorska (Eslovènia)

·                      Jean Monnet University (França)

·                      Universitat de Silèsia a Katowice (Polònia)

·                      Universitat de Sofia (Bulgària)

·                      Universitat de Trieste (Itàlia)

·                      Universitat Vytautas Magnus (Lituània)

La concessió implica una mobilitat física de curta duració a l'estranger per a participar en una estada que tindrà lloc entre els dies 20 i 24 de maig de 2024, a les localitats de Trieste (Itàlia) i Koper (Eslovènia).

Els estudiants seleccionats podran cursar un mòdul d'entre els oferits per la universitat de destinació. El catàleg complet de mòduls es pot consultar en la següent adreça: <https://sri.ua.es/va/movilidad/t4e/transform4europe-week/trieste-koper/beyond-borders-coursecatalogue-1.pdf>

2.      Requisits de les persones beneficiàries

Podrà obtenir la condició de beneficiari i sol·licitar aquesta ajuda l'alumnat que complisca els requisits següents:

2.1.    Requisit de matrícula.

L'alumnat ha d'estar matriculat en la UA en determinats programes d'estudis conduents a l'obtenció d'un títol oficialment reconegut de grau, màster oficial o doctorat, tant en el moment de la sol·licitud com durant la mobilitat. Els programes d'estudi esmentats han de tenir docència durant el curs 2023-24.

2.2.    Requisit de crèdits en els estudis des dels quals sol·licita la mobilitat

El nombre mínim de crèdits superats ha de ser: 60 crèdits en el cas d'estudiants de grau, fins a la convocatòria C2 del curs 2023-24 inclusivament. Per a estudiants de màster i doctorat no hi ha requisit mínim de crèdits.

2.3.    Requisit d'idiomes: tenir acreditat en la UA com a mínim un nivell B2 d'anglès, ja que l'idioma vehicular de la T4EU Week serà l'anglès.

Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües: [Pla d'Acreditació Lingüística](https://sl.ua.es/es/acreditacion/acreditacion-en-lenguas.html) <https://sl.ua.es/va/acreditacio/acreditacio-en-llengues.html>

Només podran ser considerats els documents obtinguts fins al dia en què concloga el termini de presentació de sol·licituds.

Pel que fa a l'acreditació d'idiomes per superació d'assignatures, s'admetran les superades fins a la convocatòria C2 del curs 2023-24, inclusivament.

2.4.    No haver incomplit la normativa de qualsevol programa gestionat pel Servei de Relacions Internacionals.

2.5.    Requisits acadèmics específics segons mòduls:

El catàleg de cursos oferits ([annex 2](/Acuerdos/DescargarAnexoxId?idanexo=925860&idacuerdo=49859&idioma=es)) conté informació detallada sobre els estudiants als quals s'adreça cada curs (nivell d'estudis i àrea d'estudis). Els estudiants que trien cursos que no complisquen els requisits acadèmics específics, quedaran automàticament descartats d'aquesta opció a l'hora d'assignar-los plaça.

3.      Nombre i dotació de les beques

3.1.    S'adjudica un nombre màxim de 15 places, de les quals 3 correspondran a estudiants de doctorat, 5 a estudiants de màster i 7 a estudiants de grau. En el cas que alguna plaça de grau quedara vacant, s'acumularia al total de places de màster, i viceversa.

3.2.    Se seleccionarà un màxim de 3 estudiants per mòdul.

3.3.    Els beneficiaris d'una plaça per a participar en la T4EU Week en el marc de la iniciativa Transform4Europe rebran una ajuda econòmica una vegada presenten el certificat d'haver-hi assistit i les targetes d'embarcament.

3.4.    Aquesta ajuda està basada en aportacions de la Comissió Europea. Per a aquesta convocatòria, la quantia total corresponent s'estima en 13.920 €.

3.5.    La duració màxima finançada serà de 7 dies (5 dies d'activitat més 2 de viatge).

3.6.    L'ajuda té per objectiu contribuir a cobrir les despeses de viatge i subsistència de la mobilitat al país d'acollida, que pot no cobrir la totalitat dels costos. Constarà d'un import total de 828 € i es desglossarà en els conceptes següents:

3.7.    Viatge (anada i tornada): contribució a les despeses de viatge basat en la distància entre la Universitat d'Alacant i en la seu de la institució d'acollida: 275 €.

3.8.    Ajuda individual: costos directament relacionats amb l'estada dels participants durant l'activitat. La quantitat diària serà de 79 €/dia. Total (7 dies): 553 €.

En el cas d'estudiants amb menys oportunitats o discapacitat igual o superior al 33 % pujarà a un total de 928 €, ja que rebran:

3.9     Ajuda addicional (només per a estudiants amb menys oportunitats o discapacitat igual o superior al 33 %): 100 €.

4.      Termini i procediment de presentació de sol·licituds

4.1.    Termini de presentació

El termini per a sol·licitar l'ajuda serà de 7 dies naturals a partir l'endemà de la data de publicació d'aquesta convocatòria en el BOUA.

4.2.    Procediment de presentació

La sol·licitud s'emplenarà a través d'aquest [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=188018&idioma=ca) (<https://cvnet.cpd.ua.es/uaCuestionarios/acceso/preguntas.aspx?idcuestionario=188018&idioma=ca>) únicament i es triaran 3 mòduls en els quals es desitge participar en ordre de prioritat. D'aquests, l'estudiant serà seleccionat només per a un mòdul.

El Servei de Relacions Internacionals - Mobilitat consultarà la formació lingüística acreditada en la UA per a comprovar el compliment dels requisits exigits per les universitats de destinació seleccionades.

L'alumnat interessat en programes de mobilitat haurà, per tant, de comprovar els assoliments obtinguts en matèria lingüística que apareixen en UACloud Campus Virtual - Expedient acadèmic - Consultar - Expedients - Acreditació i capacitació docent en llengües i, si escau, sol·licitar l'acreditació d'aquells que no estiguen recollits en el seu perfil lingüístic seguint el procediment establit pel Servei de Llengües i Cultura Pla d'Acreditació Lingüística <https://sl.ua.es/va/acreditacio/acreditacio-en-llengues.html>.

5.      Criteris d'adjudicació

5.1.    La selecció de places es resoldrà d'acord amb la valoració dels mèrits acreditats per cada estudiant segons el barem detallat en l'[annex 1](/Acuerdos/DescargarAnexoxId?idanexo=925859&idacuerdo=49143&idioma=es). Les sol·licituds s'ordenaran de major a menor puntuació i s'elaborarà una llista d'espera, amb la qual es cobriran les possibles renúncies.

5.2.    El barem comprendrà dos apartats, i la puntuació total resultarà de la sumar (a+b):

a        Expedient acadèmic en l'estudi des del qual se sol·licita la participació en la T4EU Week.

b       Nivell d'anglès.

5.3.    Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, caldrà atenir-se a la major puntuació obtinguda en els apartats del barem que s'indiquen: 1r) nombre de crèdits superats (en el cas de grau); 2n) nivell d'idioma. En aquest ordre, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra W, d'acord amb el resultat del sorteig a què es refereix el Reglament general d'Ingrés del personal al servei de l'administració de l'estat, publicat en el BOE del 29 de juliol de 2023.

5.4.    Tots els mèrits presentats hauran de reunir-se en la data de finalització del termini de presentació de sol·licituds, i caldrà acreditar-los en la forma que s'estableix en cada cas.

5.5.    Prioritats. La selecció es farà tenint en compte les prioritats següents:

·                      Prioritat 1: estudiants amb menys oportunitats o discapacitat igual o superior al 33 % que no hagen participat en edicions anteriors de la Transform4Europe Week o el Festival Cultural que hagen tingut lloc fora de la UA. Es reflectirà sumant 10 punts als obtinguts en el barem.

·                      Prioritat 2: estudiants que no hagen participat en edicions anteriors de la Transform4Europe Week o el Festival Cultural que hagen tingut lloc fora de la UA. Es reflectirà sumant 5 punts als obtinguts en el barem.

·                      Prioritat 3: estudiants amb menys oportunitats o discapacitat igual o superior al 33 % que hagen participat en edicions anteriors de la Transform4Europe Week o el Festival Cultural que hagen tingut lloc fora de la UA.

·                      Prioritat 4: estudiants que hagen participat en edicions anteriors de la Transform4Europe Week o el Festival Cultural que hagen tingut lloc fora de la UA. Es reflectirà restant 5 punts als obtinguts en el barem.

6.      Òrgan gestor i comissió de valoració

6.1.    Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals ha de dictar-se resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [g.rxojawkvm@mh.gl](mailto:w.kwodrtafm@qr.sg).

Quan la sol·licitud no reunisca els requisits o no l'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2.    Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió de valoració titular tindrà la composició següent:

Presidència:

-           Vicerectora de Relacions Internacionals i Cooperació per al Desenvolupament

Secretaria:

-          Subdirectora de Gestió de Projectes de Mobilitat

Vocal:

-           Directora del Servei de Relacions Internacionals

La comissió de valoració suplent tindrà la següent composició:

Presidència:

-          Director del Secretariat de Mobilitat (responsable de la Coordinació Institucional Erasmus+)

Secretaria:

-          Subdirectora de Mobilitat d'Estudiants

Vocal:

-          Gestora en cap de Convocatòries i Gestió Econòmica

Els membres de la Comissió de Valoració signaran un document d'absència de conflicte d'interessos (DACI).

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

7.      Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web https://sri.ua.es/va/movilidad/t4e/transform4europe-week.html, substitueixen la notificació a les persones interessades i produeixen els mateixos efectes.

En aquesta mateixa adreça es troba la resta d'informació general relativa a la convocatòria, l'annex, i l'accés a tota la normativa i legislació que s'hi esmenta.

En expirar el termini de presentació de sol·licituds, el Servei de Relacions Internacionals publicarà en la seua pàgina web la baremació provisional de cada sol·licitant i, si escau, les sol·licituds excloses provisionalment i els motius d'exclusió. Es concedirà un termini de tres dies hàbils perquè esmenen el defecte que n'haja motivat l'exclusió o al·leguen el que consideren convenient per a corregir qualsevol error que s'haja pogut produir respecte de la baremació (idioma acreditat i nota mitjana) i crèdits superats.

En transcórrer aquest termini i una vegada revisades les al·legacions, el Servei de Relacions Internacionals publicarà la baremació definitiva de cada sol·licitant i, si escau, les sol·licituds excloses de manera definitiva. Seguidament publicarà la resolució provisional d'adjudicació de places i la llista d'espera, i concedirà un termini de tres dies hàbils per a presentar renúncies sense que penalitzen (veure punt 8) o presentar al·legacions sobre el que consideren oportú respecte de l'adjudicació de places. Les renúncies presentades en el termini esmentat donaran lloc al corresponent moviment de places, seguint l'ordre de baremació. El resultat d'aquest moviment es publicarà en la resolució definitiva d'adjudicació de places.

Una vegada seleccionat, l'estudiantat haurà d'aportar a l'Oficina de Gestió de Projectes Institucionals (mitjançant el formulari <https://cvnet.cpd.ua.es/uasolicitudes/home/createid/?id=356&idioma=ca>):

1.        Fitxer de tercers (formulari de dades personals i dades bancàries).

7.1.           Llista d'espera

S'establirà una llista d'espera de 20 sol·licitants, a els/les que s'anirà contactant a mesura que quede alguna plaça vacant a causa de renúncies.

8.      Acceptació de la mobilitat

8.1.    Acceptació per part de la universitat de destí

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a la seua acceptació per aquesta institució, la qual el podrà rebutjar perquè no complisca els terminis per a inscriure's en la universitat de destinació.

Per tot això, l'assignació de places que realitza la UA no serà efectiva fins a l'acceptació per la institució de destinació.

8.2.    Situacions derivades d'esdeveniments globals

Tenint en compte que la mobilitat de l'alumnat en els diferents països es pot veure afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.) es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de fer la mobilitat.

8.3.    Organització final de la T4EU Week

Es recomana no comprometre's a cap despesa fins que estiga confirmada la selecció d'estudiants, ja que la plaça no és definitiva fins que es publique la llista definitiva d'adjudicació de places.

9. Renúncia i penalització

La renúncia s'ha de notificar per escrit al Servei de Relacions Internacionals a través d'UACloud > eAdministración > Instància Genèrica (dirigida a Mobilitat).

Les renúncies no penalitzaran mentre siguen presentades en el termini establit en la resolució provisional.

Fora d'aquests terminis, i atès que les renúncies perjudiquen el procés selectiu, es penalitzarà (segons Normativa) segons ho establisca cada convocatòria.

Si un o una estudiant que ha obtingut plaça no presenta renúncia, però no s'incorpora a la universitat de destinació en la data prevista de començament de la T4EU Week, la seua participació serà cancel·lada d'ofici. A més, aquesta persona serà penalitzada, quedant exclosa de la possibilitat de mobilitat en el curs següent en el qual sol·licite l'intercanvi. (segons Normativa).

10.    Marc legal i pressupostari

La convocatòria d'ajuda, amb referència 2024SBV075, que serveix de base reguladora està recollida en la línia de subvenció 2024LS035 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del Sector públic instrumental i de subvencions, normativa interna de la Universitat d'Alacant i aquesta convocatòria. Aquesta dotació es podrà incrementar a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria.

Aquesta convocatòria es regeix, a més de les normes establides en aquesta, per les disposicions europees per al Programa Erasmus+, pel Manual de Mobilitat en Ensenyament Superior 2021, per la Normativa general de mobilitat de la Universitat d'Alacant i per les bases reguladores que regeixen l'adjudicació de destinacions i la concessió d'ajudes per a participar en els Programes de Mobilitat Erasmus+ de la UA (disponible en [https://www.boua.ua.es/acuerdos/descargaracuerdo/16380](https://www.boua.ua.es/Acuerdos/DescargarAcuerdo/16421)).

La dotació de les ajudes per a aquesta convocatòria, corresponent al pressupost del projecte Transform4Europe s'estima en un màxim de 13.920 €. Serà sufragada amb càrrec al capítol 6 de l'orgànica 27555R2892 del centre de despesa 5220, del Servei OGPI. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. D'acord amb l'article 167 de l'esmentada Llei 1/2015, la concessió està condicionada a l'existència, en el pressupost de l'exercici econòmic 2024, de crèdit adequat i suficient per a aquesta finalitat.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que es puga fer de la informació que s'hi difon.

11.    Reconeixement acadèmic i aprofitament

L'estudiantat que realitze la mobilitat tindrà l'opció d'obtenir un reconeixement acadèmic de 3 ECTS. En cas d'estar-hi interessats, els estudiants hauran de sol·licitar-ho en la secretaria del seu centre, amb la presentació prèvia del certificat d'assistència a la T4EU Week.

11.1.   Matrícula.

En el curs acadèmic de la mobilitat, cal haver-se matriculat en la mateixa titulació que en el moment de la sol·licitud.

11.2.   El reconeixement de la mobilitat realitzada en la institució d'acollida únicament podrà ser denegat si no s'ha aconseguit el nivell acadèmic requerit per la institució d'acollida o s'incompleixen les condicions relatives al reconeixement acordades per les institucions participants.

Així mateix, a qui es negue a complir les exigències del seu programa d'estudis a l'estranger se li podrà exigir el reembossament, total o parcial, de la beca individual.

12.    Obligació i justificació del beneficiari

12.1.   Les obligacions dels beneficiaris d'aquesta convocatòria són:

a.      No acceptar cap altre ingrés incompatible amb la percepció de les dotacions de les ajudes.

b.     Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida.

c.      Estar localitzable i mantenir contacte amb les unitats de la Unitat d'Alacant implicades en la convocatòria, que podran posar-se en contacte amb l'alumnat en qualsevol moment, tant durant tot el procés de selecció i nominació de la seua candidatura com durant la mobilitat, a través del correu electrònic de la UA, així com facilitar les dades de contacte en cas d'emergència.

d.     Comunicar immediatament tot canvi de la sol·licitud inicial; en concret, a la Unitat de Mobilitat tot el que tinga relació amb renúncies, canvis en el calendari, etc.

e.      Tenir uns coneixements de l'idioma suficients per a integrar-se en la universitat de destinació. La UA no es fa responsable de les mancances que en aquest sentit tinga l'alumnat ni de les conseqüències que se'n puguen derivar, com, per exemple, la no acceptació per part de la institució de destinació.

f.       Lliurar en l'Oficina de Gestió de Projectes Institucionals, a través del formulari  <https://cvnet.cpd.ua.es/uasolicitudes/home/createid/?id=356&idioma=ca>:

I.                    Certificat d'assistència expedit per la institució de destí, en finalitzar l'estada

II.                  Targetes d'embarcament d'anada i tornada

g. Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

h. Mantenir operativa un compte bancari a Espanya per a l'abonament de les ajudes.

i. Inscriure's en el [Registre de Viatgers](https://registroviajeros.exteriores.gob.es/) i consultar les [recomanacions de viatge](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) del Ministeri d'Afers exteriors, Unió Europea i Cooperació per al país al qual es viatjarà, així com les del Ministeri [de Sanitat](https://www.sanidad.gob.es/profesionales/saludPublica/ccayes/alertasActual/nCov/spth.htm). En cas de situacions excepcionals al país de destinació seguir en tot moment les indicacions de l'Ambaixada corresponent, així com de la universitat d'acolliment, i comunicar la seua situació a la Unitat de Mobilitat.

12.2.  El mitjà de justificació del compliment de les obligacions es realitzarà de la manera següent:

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2024.

13.    Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acollida durant el període en el qual es produeix la mobilitat.

Cada estudiant haurà de continuar abonant les taxes acadèmiques habituals en la UA durant el seu període de mobilitat de curta duració.

14.      Forma de pagament

El pagament d'aquesta subvenció es realitzarà en un únic pagament, en finalitzar l'estada. Es tramitarà a la setmana següent de la presentació de la següent documentació en l'Oficina de Gestió de Projectes Institucionals a través del formulari <https://cvnet.cpd.ua.es/uasolicitudes/home/createid/?id=356&idioma=es>:

I.                    Certificat d'assistència expedit per la institució de destí, en finalitzar l'estada

II.                  Targetes d'embarcament d'anada i tornada

15.    Protecció de dades de caràcter personal

De conformitat amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

-     La universitat de destí amb l'objectiu de gestionar el programa de mobilitat.

-     L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

-     Entitats financeres

-     Administració autonòmica i local

-     Ambaixades, consolats d'Espanya a l'estranger

L'alumnat participant en aquesta convocatòria pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [ryk@fp.cj](mailto:sfs@su.iz).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

16.         Recursos

Contra la convocatòria, les seues bases i tots actes administratius que se'n deriven, que esgoten la via administrativa, es pot interposar recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 5 de març de 2024

La rectora,

P.D. de signatura, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 49740\_24 ANEXO 1\_Convocatoria\_Transform4Europe Week 2024\_cas.pdf](/Acuerdos/DescargarAnexoxId?idanexo=925858&idacuerdo=49815)
* [Descargar 49368\_24 ANEXO 1\_Convocatoria\_Transform4Europe Week 2024\_val.pdf](/Acuerdos/DescargarAnexoxId?idanexo=925859&idacuerdo=49698)
* [Descargar 49401\_24 ANEXO 2 Beyond\_Borders-CourseCatalogue 1.pdf](/Acuerdos/DescargarAnexoxId?idanexo=925860&idacuerdo=49844)





[Carretera Sant Vicent del Raspeig s/n  
03030 Sant Vicent del Raspeig - Alacant  
 Tel. 36 881 7566 - Fax 62 650 3209](https://www.google.es/maps/@59.923791,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12405&trk=tyah&trkInfo=tarId%9E2651265387170%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)